CELEX: 32006R1729
Language: et
Date: 2006-11-23 00:00:00
Title: Komisjoni määrus (EÜ) nr 1729/2006, 23. november 2006 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja III lisa seoses firokoksiibi ja triklabendasooliga   (EMPs kohaldatav tekst)

24.11.2006   
            
            
               ET
            
            
               Euroopa Liidu Teataja
            
            
               L 325/6
            
         
      KOMISJONI MÄÄRUS (EÜ) nr 1729/2006,
   23. november 2006,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja III lisa seoses firokoksiibi ja triklabendasooliga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamise kohta loomsetes toiduainetes, (1) eelkõige selle artiklit 2 ja artikli 4 kolmandat lõiku,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses põllumajandusloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Pärast seda, kui on läbi vaadatud taotlus firokoksiibi jääkide piirnormide kehtestamiseks hobuslaste puhul ning võimaldamaks uuringute teadusliku valideerimise lõpuleviimist, peetakse asjakohaseks lisada firokoksiib määruse (EMÜ) nr 2377/90 III lisasse seoses hobuslastega.
            
         
               (3)
            
            
               Triklabendasool on lisatud määruse (EMÜ) nr 2377/90 I lisasse seoses veiste ja lammaste lihaskoe, maksa ja neerudega, välja arvatud nende loomade puhul, kellelt saadakse inimtoiduks ette nähtud piima. Pärast seda, kui on läbi vaadatud taotlus kõnealuste jääkide piirnormide muutmiseks, peetakse asjakohaseks lisada triklabendasool nimetatud lisasse seoses kõigi mäletsejaliste lihas- ja rasvkoe ning maksa ja neerudega, välja arvatud nende loomade puhul, kellelt saadakse inimtoiduks ette nähtud piima, ning muuta jääkide piirnorme.
            
         
               (4)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (5)
            
            
               Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (6)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I ja III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 21. jaanuarist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. november 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1451/2006 (ELT L 271, 30.9.2006, lk 37).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      A.   Määruse (EMÜ) nr 2377/90 I lisasse (nimekiri farmakoloogilistest toimeainetest, mille suhtes kehtivad jääkide piirnormid) lisatakse järgmine aine.
      2.   Antiparasiitikumid
      2.1.   Endoparasiitide vastased ained
      2.1.3.   Bensimidasoolid ja pro-bensimidasoolid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Triklabendasool
                     
                  
                  
                     Selliste ekstraheeritavate jääkide summa, mis võivad oksüdeeruda ketatriklabendasooliks
                  
                  
                     Kõik mäletsejalised (1)
                     
                  
                  
                     225 μg/kg
                  
                  
                     Lihaskude
                  
               
                     100 μg/kg
                  
                  
                     Rasvkude
                  
               
                     250 μg/kg
                  
                  
                     Maks
                  
               
                     150 μg/kg
                  
                  
                     Neer
                  
               
      B.   Määruse (EMÜ) nr 2377/90 III lisasse (nimekiri veterinaarravimites kasutatavatest farmakoloogilistest toimeainetest, mille suhtes kehtivad ajutised jääkide piirnormid) lisatakse järgmine aine.
      5.   Põletikuvastased ained
      5.1.   Mittesteroidsed põletikuvastased ained
      5.1.4.   Sulfoonitud fenüüllaktoonid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Firokoksiib
                         (2)
                     
                  
                  
                     Firokoksiib
                  
                  
                     
                        Hobuslased
                     
                  
                  
                     10 μg/kg
                  
                  
                     Lihaskude
                  
               
                     15 μg/kg
                  
                  
                     Rasvkude
                  
               
                     60 μg/kg
                  
                  
                     Maks
                  
               
                     10 μg/kg
                  
                  
                     Neer
                  
               
      
         (1)  Välja arvatud loomad, kellelt saadakse inimtoiduks ette nähtud piima.”
      
         (2)  Ajutised jääkide piirnormid kaotavad kehtivuse 1. juulil 2007.”